Гідралогія

Гідралогія — навука, якая вывучае прыродныя воды, іх узаемадзеянне з атмасферай і літасферай, а таксама з'явы і працэсы, якія ў іх працякаюць (выпарэнне, замярзанне і г. д.).

 Прадмет вывучэння 
Усе віды вод гідрасферы ў акіянах, морах, рэках, азёрах, вадасховішчах, балотах, глебавыя і падземныя воды.

 Раздзелы 
 Гідрахімія вывучае хімічныя характарыстыкі прыродных вод.
 Гідрабіялогія — раздзел на стыку з біялогіяй, які разглядае пытанні жыцця і біялагічных працэсаў у вадзе.
 Гідрагеалогія вывучае паходжанне, умовы залягання, склад і заканамернасці рухаў падземных вод.
 Гідраінфарматыка — раздзел на стыку з інфарматыкай, у якім выкарыстоўваюць сучасныя вылічальныя магутнасці для рашэння праблем, звязаных з воднымі рэсурсамі.
 Гідраметэаралогія вывучае абменныя працэсы паміж паверхняй вады і ніжнімі пластамі атмасферы
 Ізатопная гідралогія вывучае ізатапічныя характарыстыкі вады.
 Гідралогія сушы вывучае гідралагічныя працэсы, якія адбывацца на паверхні Землі.
 Акіяналогія вывучае характарыстыкі вялікіх мас вады.

 Спасылкі 

Катэгорыя:Вада